钦定古今图书集成/明伦汇编/氏族典/第050卷 > 《左传》 > 《定公四年》
## 钦定古今图书集成/明伦汇编/氏族典/第050卷 > 《左传》 > 《定公四年》

定公四年春三月，刘文公合诸侯于召陵，谋伐楚也。
将长蔡于卫。卫侯使祝佗私于苌弘曰：“闻诸道路，不
知信否？若闻蔡将先卫，信乎？”苌弘曰：“信。蔡叔，康叔之
兄也。先卫不亦可乎？”子鱼曰：“以先王观之，则尚德也。
昔武王克商，成王定之，选建明德以藩屏周，故周公
相王室以尹天下，于周为睦。分鲁公以大路、大旗、夏
后氏之璜，封父之繁弱，殷民六族，条氏、徐氏、萧氏、索
氏、长勺氏、尾勺氏，使率其宗氏，辑其分族，将其类丑
以法则。”周公用即命于周，是使之职事于鲁，以昭周
公之明德。分之土田，陪敦，祝宗、卜史，备物典策，官司
彝器。因商奄之民，命以伯禽，而封于少皞之虚。分康
叔以大路、少帛、𬘬茷、旃旌、大吕，殷民“七族，陶氏、施氏、
繁氏、锜氏、樊氏、饥氏、终葵氏。封畛《土略》：自武父以南，
及圃田之北竟，取于有阎之土，以共王职。取于相土
之东都，以会王之东蒐。聃季授土，陶叔授民，命以《康
诰》，而封以殷虚。皆启以商政，疆以周索。”〈按饥饥二字诸韵书皆分

列、支、微两韵音义各别，惟《集韵》云：经传通用。“殷民七族有饥氏。” 盖古有饥国，西伯伐而灭之，而其子孙遂以国氏也。《左传》作“饥” ，其通用之故欤？